Kóreski uppvakningurinn fór létt með Frankie Edgar UFC var með bardagakvöld í morgun í Suður-Kóreu . Heimamaðurinn Chan Sung Jung kláraði Frankie Edgar í aðalbardaganum . Chan Sung Jung , betur þekktur sem The Korean Zombie , var vel fagnað þegar hann gekk á leið í búrið . Jung byrjaði bardagann af krafti og var snemma búinn að kýla Edgar niður . Jung fylgdi Edgar eftir í gólfið og reyndi að klára með höggum en Edgar sýndi hetjulega baráttu til að halda sér í bardaganum . Dómarinn var nokkrum sinnum nálægt því að stöðva bardagann en Edgar náði á endanum að koma sér upp . Þar beið hans ekkert nema fleiri þung högg frá Jung . Jung kýldi Edgar aftur niður með flottri fléttu og steig dómarinn þá inn og stöðvaði bardagann réttilega . Frábær frammistaða og glæsilegur sigur hjá Jung . Edgar hefur nú tapað þremur af síðustu fjórum bardögum sínum og spurning hversu lengi þessi 38 ára gamli bardagamaður ætlar að halda áfram . Jung óskaði eftir titilbardaga en hann hefur unnið tvo bardaga í röð , báða með rothöggi í fyrstu lotu og báða á þessu ári . Þeir Volkan Oezdemir og Aleksander Rakic mættust í næstsíðasta bardaga kvöldsins og var bardagi þeirra frábær . Oezdemir sigraði eftir klofna dómaraákvörðun í hnífjöfnum bardaga en sigurinn hefði getað dottið beggja vegna . Þetta var síðasta bardagakvöld ársins hjá UFC . Öll úrslit bardagakvöldsins má sjá á vef MMA Frétta hér . Síðasta bardagakvöld ársins hjá UFC fer fram í Suður-Kóreu á laugardaginn . Bardagarnir byrja snemma en heimamaðurinn Chan Sung Jung mætir Frankie Edgar í aðalbardaga kvöldsins .